Tadeusz Ślusarski

Tadeusz Ślusarski (19. toukokuuta 1950 Żary – 17. elokuuta 1998 tie E65 lähellä Ostromicea) oli puolalainen seiväshyppääjä ja olympiavoittaja.Sports Reference LLC

Ślusarski selviytyi Münchenin 1972 olympialaisissa seiväshypyn loppukilpailuun mutta jäi siinä ilman tulosta.Kluge, s. 245 Rooman EM-kilpailuissa 1974 hän sijoittui seitsemänneksi tuloksella 520 cm.Siukonen & Ahola, s. 122 Toukokuussa 1976 hän hyppäsi maanmiehensä Władysław Kozakiewiczin kanssa Euroopan ennätyksen 562 cm.Kluge, s. 601–602 Montréalin 1976 olympialaisissa hän voitti kultaa tuloksella 550 cm.Kluge, s. 469 Seuraavissa olympialaisissa Moskovassa 1980 hän saavutti hopeaa tuloksella 565 cm.Kluge, s. 697 Ateenan EM-kilpailuissa 1982 hän sijoittui kymmenenneksi tuloksella 545 cmSiukonen & Ahola, s. 148 ja Helsingin MM-kilpailuissa 1983 neljänneksi tuloksella 555 cm.Butler, s. 102

Sisäratojen EM-kilpailuissa Ślusarski voitti kultaa Göteborgissa 1974 tuloksella 535 cm sekä Milanossa 1978 tuloksella 545 cm.EAA, s. 123, 127

Ślusarski menehtyi yhdessä toisen puolalaisen olympiavoittajan Władysław Komarin kanssa auto-onnettomuudessa elokuussa 1998.

Lähteet







Viitteet

Luokka:Puolalaiset seiväshyppääjät
Luokka:Puolalaiset olympiavoittajat
Luokka:Liikenneonnettomuudessa kuolleet
Luokka:Vuonna 1950 syntyneet
Luokka:Vuonna 1998 kuolleet